Asira al-Qibliya

’Asira al-Qibliya (arabisk skrift عصيرة القبلية) er en palestinsk by i Nablus guvernement øst på Vestbredden, 14 km sørvest for Nablus. Ifølge Palestinas statistiske sentralbyrå (PCBS) hadde byen et folketall på 2 336 innbyggere i 2007.2007 PCBS Census .

 Historie 
Asira al-Qibliya ligger på et eldgammelt sted i lavt lende. Tilhogde steiner er blitt brukt om igjen i husene i landsbyen og til å bygge jordbruksterrasser. En har også funnet cisterner hugget  ut i berget, i tillegg til bysantinsk keramikk.Dauphin, 1998, s. 802

 Osmansk tid 
Landsbyen ble en del av Det osmanske riket i 1517 sammen med resten av Palestina, og i 1596 sto den oppført i skattelister som 'Asirah i Jabal Qubal nahiya i Nablus liwa. Den hadde et folketall på 33 husholdningar og seks ungkarer, alle muslimer. Innbyggerne i landsbyen betalte skatt for hvete, bygg, sommeravlinger, oliventrær, og geiter og/eller bikuber.Hütteroth and Abdulfattah, 1977, s. 134.

Den franske oppdageren Victor Guérin besøkte landsbyen (som han kalte A'sirah) i 1870, og estimerte at den hadde tre hundre innbyggere. Han skrev videre at medhafeh, eller gjestehuset, lå på det høyeste stedet i landsbyen.Guérin, 1875, s. 177-178  I 1882 beskrev Palestine Exploration Fund i Survey of Western Palestine (SWP) Asiret al Kibliyeh som en mellomstor landsby i lavt lende, med en bunn i sørøst.Conder and  Kitchener, SWP II, 1882, s. 162.

 Det britiske mandatet 
I folketellingen i 1922, utført av De britiske mandatmyndighetene, hadde 'Asira al-Qebliyeh et folketall på 282, alle muslimer, og dette økte i folketellingen i 1931 til 3 266, framdeles alle muslimer, i 84 hus.Barron, 1923, Table IX, UnderNablus sanjak, s.   24Mills, 1932, s. 59            .

I 1945 var folketallet 410, alle arabre, med 6 437 mål land, ifølge en offisiell landmåling.Government of Palestine, Department of Statistics. Av dette var 345 mål plantasjer og irrigert land, 2 963 ble benyttet for korn, mens 57 mål var utbygd land.Government of 
Palestine, Department of Statistics.

 Etter 1948 
Etter den arabisk-israelske krigen i 1948, og etter våpenhvileavtalen i 1949, kom Asira al-Qibliya under Jordansk styre. Etter seksdagarskrigen i 1967, har Asira al-Qibliya vært under israelsk okkupasjon.

 Referanser 

 Kilder 







 Eksterne lenker 
Welcome To 'Asira al-Qibliya 
Survey of Western Palestine, Map 11:    IAA, Wikimedia commons  
‘Asira al Qibliya Village Profile, Applied Research Institute–Jerusalem, ARIJ
  Aerial photo, ARIJ
Development Priorities and Needs in ‘Asira al Qibliya, ARIJ

Kategori:Byer på Vestbredden
Kategori:Guvernementet Nablus